australian ballot
Australian ballot, (eng. 'australsk afstemning'), hemmelig afstemning, dvs. som forudsætter brug af stemmeseddel; første gang anvendt i 1856 ved valg i South Australia, heraf udtrykket, der også bruges om stemm.esedler (som den danske), hvor alle partier/kandidater står på én og samme stemmeseddel.
Dette system er i modsætning til systemer, hvor hvert af partierne har sin egen stemmeseddel (med kandidatnavne). Vælgerne vælger så hvilken af de forskellige stemmesedler, de vil anvende, således som det fx kendes fra Sverige.